FOR IMMEDIATE RELEASE

# KLEVV เปิดตัวไดรฟ์ SSD ความเร็วสูง แบบพกพา รุ่น S1 และ R1

## *ดีไซน์ที่โดดเด่น มาพร้อมฮีตซิงค์ระบายความร้อน และ พอร์ตเชื่อมต่อ USB-C ความเร็วสูง*

***ฮ่องกง , 13 ตุลาคม 2564 -*** KLEVV แบรนด์หน่วยความจำและสตอเรจภายใต้ Essencore ได้ประกาศเปิดตัวไดรฟ์โซลิดสเตตแบบพกพา (SSD) กลุ่มแรกในตระกูลนี้ ได้แก่รุ่น KLEVV R1 และ KLEVV S1 ถือเป็นการหลอมรวมทั้งประสิทธิภาพและสไตล์การออกแบบที่น่าทึ่งเข้าด้วยกัน เหมาะสำหรับไลฟ์สไตล์ยูซเซอร์ และผู้สร้างสรรค์คอนเทนต์ ที่ต้องการถ่ายโอนข้อมูลจำนวนมากอย่างรวดเร็วไปยังอุปกรณ์ต่างๆ ทั้ง เครื่องคอมพิวเตอร์ แมคอินทอช และสมาร์ทโฟน

### KLEVV S1 – ไดรฟ์ SSD แบบพกพา พร้อมความเร็วในการถ่ายโอนข้อมูลสูงถึง 2,000MB/s

KLEVV S1 คือไดรฟ์ SSD แบบพกพาขนาดกะทัดรัด ดีไซน์แบบทรงเหลี่ยมมน ที่เรียบง่ายแต่ก็สะดุดตาแก่ผู้พบเห็น ด้วยเส้นขอบคล้ายสีโลหะและเคลือบพื้นผิวด้านบนมันวาวอย่างมีสไตล์ ตอกย้ำให้เห็นถึงความใส่ใจในการผลิตที่มีคุณภาพของ KLEVV ในส่วนด้านล่างนั้น ยังได้ติดฮีทซิงค์อะลูมิเนียมมาด้วย เพื่อการระบายความร้อนที่ดีเยี่ยม คุณจึงแน่ใจได้ว่าไดรฟ์รุ่นนี้ยังคงมีความเร็วในการทำงานสูง แม้ในสภาวะที่ต้องทำงานอย่างหนักก็ตาม

KLEVV S1 ใช้พอร์ตเชื่อมต่อ USB 3.2 Gen 2x2 (20 Gbps) การเชื่อมต่อผ่าน USB-C นั้นใช้ง่าย และให้การถ่ายโอนข้อมูลด้วยความเร็วสูงถึง 2,000MB/s ไดรฟ์ S1 รองรับทั้งวินโดวส์และแมคโอเอส ไดรฟ์รุ่นนี้มีจำหน่ายในรุ่นความจุขนาดใหญ่พิเศษทั้งแบบ 1TB และ 2TB นอกจากนี้ยังได้แถมสายเชื่อมต่อแบบ Type-C to C และอะแดปเตอร์แปลงหัวพอร์ต Type-C to A มาพร้อมกับผลิตภัณฑ์ เพื่อการเชื่อมต่อที่ง่ายดายยิ่งขึ้นอีกด้วย

### KLEVV R1 – ไดรฟ์ SSD แบบพกพา ดีไซน์ขนาดกะทัดรัด พร้อมฮีตซิงค์ทองแดงเกรดเยี่ยม

KLEVV R1 คือไดรฟ์ SSD แบบพกพาที่มีขนาดกะทัดรัด แต่ยังคงไว้ซึ่งการออกแบบที่ทันสมัยและเรียบง่ายสไตล์มินิมอล ตัวไดรฟ์มาพร้อมกับลวดลายแบบ Dual Texture บนฝาครอบสีดำ และฝาครอบด้านล่างแบบโปร่งแสง แสดงให้เห็นถึงการใส่ใจในทุกๆ รายละเอียดของการผลิตและการออกแบบที่ทันสมัยของ KLEVV อีกทั้งการใช้พอร์ตเชื่อมต่อมาตรฐาน USB 3.2 Gen 2 (10Gbps) ไดรฟ์ R1 จึงมีประสิทธิภาพในการอ่าน / เขียนข้อมูลด้วยความเร็วสูงถึง 1,000MB / s รองรับการใช้งานทั้งบนระบบปฏิบัติการวินโดวส์, แมคโอเอส และระบบแอนดรอยด์ ผ่านการเชื่อมต่อมาตรฐาน USB-C โดยให้ทั้งสายเคเบิ้ลแบบ Type-C to C และ Type-C to A มาด้วยในกล่อง ไดรฟ์รุ่นนี้มีให้เลือก 2 รุ่นความจุ ได้แก่ขนาด 500GB และ 1TB

เพื่อให้การระบายความร้อนทำได้ดีขึ้น ไดรฟ์รุ่นนี้จึงได้ประกอบติดฮีทซิงค์ทองแดงคุณภาพสูงมาด้วย ซึ่งจะมีส่วนช่วยให้ลดความร้อนที่เกิดขึ้นได้ระหว่างการใช้งาน ในขณะที่ช่องระบายอากาศแบบคู่ยังเปิดโอกาสให้นำพาความร้อนออกไปได้เร็วขึ้นอีกด้วย ด้วยการออกแบบระดับพรีเมียมทั้งหมดนี้ จึงมั่นใจได้ถึงประสิทธิภาพการทำงานสูงสุดและมีอายุการใช้งานที่ยาวนาน

### KLEVV x T1 – Store our memories together

ในปีนี้ KLEVV ยังคงทำงานร่วมกับทีมอี-สปอร์ตมากความสามารถจากประเทศเกาหลีอย่างทีม T1 กับมิวสิควิดีโอที่ยอดเยี่ยมที่มีชื่อเพลงว่า “ **Store our memories together** ” ซึ่งได้เผยให้เห็นไดรฟ์รุ่น R1 เป็นครั้งแรก เพลงนี้ดัดแปลงจากเพลง [Clouds] โดยศิลปิน O3ohn จากประเทศเกาหลี การทำงานร่วมกันอย่างต่อเนื่องของ KLEVV x T1 ได้รับการตอบรับเป็นอย่างดีจากแฟนๆ มิวสิควิดีโอนี้ยังได้เปิดโฆษณาในรายการ LCK ( **League of Legends Champions Korea** ) ซึ่งได้รับการสนับสนุนจาก KLEVV และขณะนี้มียอดวิวใน YouTube มากกว่า 1 ล้านครั้งแล้ว

คลิกชมมิวสิควิดีโอนี้เลย : <https://www.youtube.com/watch?v=pwJcSAfGcmA>
คลิกชมเวอร์ชั่นเต็มพร้อมเบื้องหลัง : <https://youtu.be/3aDwvHJPuaw>

### แถมโปรแกรมกู้คืนข้อมูลพร้อมใช้อีกด้วย!

ไดรฟ์ KLEVV S1 และ R1 ให้คุณดาวน์โหลดโปรแกรมฟรี "[Do Your Data Recovery Technician](https://www.essencore.com/pSSD_DoYourData)" โดย "DoYourData" ซึ่งสามารถกู้คืนข้อมูลที่ถูกลบ ฟอร์แมต หรือแม้แต่เสียหายได้อย่างรวดเร็วและสมบูรณ์ นอกจากนี้ ไดรฟ์รุ่น S1 และ R1 ยังให้การรับประกันถึง 3 ปีอีกด้วย

### การวางจำหน่าย

ไดรฟ์ R1 มีวางจำหน่ายแล้ว ส่วนไดรฟ์ S1 มีกำหนดวางจำหน่ายในไตรมาสที่ 4 ปี 2564 นี้ สำหรับข้อมูลเพิ่มเติมเกี่ยวกับผลิตภัณฑ์ โปรดติดต่อตัวแทนจำหน่ายในพื้นที่

ผลิตภัณฑ์ของ KLEVV จัดจำหน่ายในประเทศไทยโดยบริษัท [ซินเน็ค (ประเทศไทย) จำกัด (มหาชน)](https://www.synnex.co.th/th/home.aspx) รวมทั้งมีจำหน่ายผ่านช่องทางออนไลน์ ได้แก่ Lazada, Shopee และ Invade IT

### ข้อมูลเพิ่มเติม :

อ่านเพิ่มเติมเกี่ยวกับ KLEVV R1 ที่ <https://www.klevv.com/ken/products_details/ssd/Klevv_R1_SSD>
คลิกที่นี่เพื่อดูวิดีโอล่าสุดของการทำงานร่วมกันของ KLEVV x T1 ที่ช่อง [YouTube ของ KLEVV](https://www.youtube.com/playlist?list=PLyJJppHc1EJNZ2gsOXukEZPHaowMfLTgi).

### เกี่ยวกับ Essencore

Essencore Limited ก่อตั้งขึ้นในปี 2557 โดยกลุ่มบุคคลสำคัญจากบริษัทหน่วยความจำ IDM รายใหญ่ ด้วยความมุ่งมั่นที่จะก้าวขึ้นเป็นผู้จำหน่ายโมดูล DRAM และแอปพลิเคชัน NAND Flash อันดับหนึ่งของโลก บริษัทเริ่มต้นธุรกิจโดยมีเป้าหมายเพียงหนึ่งเดียวคือ "เปลี่ยนโลกและเป็นผู้นำในการจัดจำหน่ายเซมิคอนดักเตอร์" กลยุทธ์การทำธุรกิจของ Essencore คือการนำเทคโนโลยีใหม่ล่าสุดมาสร้างความแตกต่างเหนือคู่แข่งให้ลูกค้าได้ประจักษ์ ตลอดจนมอบผลิตภัณฑ์หน่วยความจำเฉพาะทาง และนำเสนอกลุ่มผลิตภัณฑ์ที่หลากหลายเพื่อให้ลูกค้าพร้อมสำหรับการแข่งขัน สำหรับข้อมูลเพิ่มเติม สามารถเข้าชมได้ที่เว็บไซต์ [www.essencore.com](https://www.essencore.com/en).

### เกี่ยวกับ KLEVV

KLEVV เป็นแบรนด์ระดับพรีเมียมของ Essencore ซึ่งเป็นผู้จำหน่ายโมดูลและแอปพลิเคชัน NAND Flash รายใหญ่ ผลิตภัณฑ์ของ KLEVV ประกอบด้วยโมดูลหน่วยความจำที่เจาะกลุ่มตลาดเกมมิ่ง ไมโครเอสดี ยูเอสบีแฟลชไดร์ และโซลิดสเตตไดรฟ์ KLEVV มุ่งมั่นที่จะส่งมอบผลิตภัณฑ์ระดับเวิลด์คลาสที่มาพร้อมคุณภาพอันดับหนึ่ง โดยผลิตภัณฑ์ทั้งหมดของแบรนด์ได้รับการออกแบบในเกาหลีใต้ ซึ่งเป็นสถานที่ตั้งของบริษัทผู้ผลิตหน่วยความจำ IDM รายใหญ่ที่สุดสองอันดับแรกของโลก นอกจากนี้ ผลิตภัณฑ์หน่วยความจำของ KLEVV ได้รับรางวัล Red Dot Design Award จากประเทศเยอรมันนี ในปี พ.ศ. 2558, 2562 และ 2564 อีกด้วย สำหรับข้อมูลเพิ่มเติม สามารถเข้าชมได้ที่เว็บไซต์ [www.klevv.com](http://www.klevv.com/ken)